Okrsková volebná komisia zabezpečuje správny priebeh hlasovania, stojí nad ňou okresná volebná komisia a štátna komisia. Komisia sčítava hlasy a vyhotovuje zápisnicu o priebehu a výsledku hlasovania vo volebnom okrsku. Zápisnicu následne doručí okresnej volebnej komisii. Tá zisťuje výsledky volieb na základe zápisníc a elektronicky ich hneď zašle štátnej komisii, ktorá zápisnicu s finálnymi výsledkami všetkých volebných okrskov odovzdá Národnej rade.